Վերա Բրեժնևա

Վերա Վիկտորի Կիպերման (, օրիորդական ազգանունը՝ Գալուշկա, առավել հայտնի է Վերա Բրեժնևա բեմական կեղծանվամբ, ), ուկրաինացի երգչուհի, դերասանուհի, հեռուստահաղորդավարուհի։

Կենսագրություն 
Վերայի հայրը` Վիկտոր Գալուշկան աշխատել է Պրեդնեպրովսկի քիմիական գործարանում, մայրը՝ Թամարա Գալուշկան (օրիորդական ազգանունը՝ Պերմյակովա), ավարտել է բժշկական ուսումնարան, աշխատել է նույն գործարանում։ Վերան ունի երեք քույր. ավագ քույրը՝ Գալինա, մեկնել է արտասահման։ Կրտսեր քույրերը՝ Անաստասիան ու Վիկտորյան, երկվորյակներ են։ Վիկտորյան Ալեքսանդր Ցեկալոյի կինն է։

Դեռահասության տարիներին Վերան զբաղվել է սպորտով (հանդբոլ, բասկետբոլ, կարատե, գեղարվեստական մարմնամարզություն), սովորել է օտար լեզուներ, երազել է ընդունվել իրավաբանական ֆակուլտետ։ Սակայն ավարտել է Դնեպրոպետրովսկի Երկաթուղային տրանսպորտի ազգային համալսարանի հեռակա բաժինը՝ ստանալով տնտեսագիտական կրթություն։

ՎԻԱ Գրա
ՎԻԱ Գրա խմբի հետ Վերան առաջին անգամ ելույթ է ունեցել 2002 թվականի հունիսին՝ Ուկրաինայում համերգային շրջագայության շրջանակներում տեղի ունեցող համերգներից մեկի ժամանակ. Վերան հանդիսատեսներից մեկն էր, որ ցանկություն էր հայտնել խմբի հետ երգել «Попытка № 5» երգը։

2002 թվականի նոյեմբերին Վերայի հրավիրեցին «ՎԻԱ Գրա» խումբ՝ փոխարինելու Ալյոնա Վիննիցկայային։ 2003 թվականի հունվարին «ՎԻԱ Գրան» հանրությանը ներկայացավ նոր կազմով՝ Նադեժդա Գրանովսկայա, Աննա Սեդակովա, Վերա Բրեժնևա։ Խմբի կազմում Վերան մնաց չորս տարի. 2007 թվականի դեկտեմբերին տարածվեց պաշտոնական հաղորդագրություն այն մասին, որ Վերան լքում է խումբը։

Մենակատարի կարիերա 

2008 թվականին Վերան սկսում է վարել «Տասի կախարդանքը» () հաղորդաշարը Առաջին ալիքով։ 2008 մայիսին թողարկվում է Վերայի առաջին տեսահոլովակը՝ «Ես չեմ խաղում» ()։ 2008 թվականի հոկտեմբերի 27-ին թողարկվում է երկրորդ սինգլը՝ «Նիրվանա» ()։ Նույն թվականին Վերան մասնակցում է «Սառցե դարաշրջան» () հեռուստաշոուին։

Աշնանը նա մասնակցում է «Սերը մեծ քաղաքում» ռոմանտիկ կատակերգության նկարահանումներին. ֆիլմի պրեմիերան տեղի ունեցավ 2009 թվականի մարտի 5-ին։ Ֆիլմի համար Վերան ձայնագրեց համանուն երգը, որի համար նկարահանվեց տեսահոլովակ։ Վերան նկարահանվեց նաև «Սերը մեծ քաղաքում 2» ֆիլմում, որի պրեմիերայից առաջ հանրության դատին հանձնվեց «Дискотека Авария» խմբի «Ամառ ընդմիշտ» () տեսահոլովակը, որում Վերան նկարահանվել էր ֆիլմի մյուս դերասանուհիների՝ Անաստասիա Զադորոժնայայի ու Սվետլանա Խոդչենկովայի հետ։

2010 թվականի ապրիլին տեղի ունեցավ «Սերը կփրկի աշխարհը» () երգի պրեմիերան, իսկ նույն թվականի հոկտեմբերի 29-ին «Love Radio»-ի եթերում տեղի ունեցավ Վերայի ու ԴԱն Բալանի «Лепестками слёз» զուգերգի պրեմիերան։

Hello ամսագիրը Վերա Բրեժնևային ճանաչեց ամենանորաձևը Ռուսաստանում։

2010 թվականի նոյեմբերի 24-ին հանրության դատին ներկայացվեց Վերայի առաջին սոլո ալբոմը՝ «Սերը կփրկի աշխարհը» (), որում ընդգրկված էին 11 երգ ու 2 ռեմիքս։ 2010 թվականին «Золотой граммофон» մրցանակաբաշխությունում Վերան ստացավ իր առաջին արձանիկը «Սերը կփրկի աշխարհը» () երգի համար։

2011 թվականի փետրվարի 19-ին Կիևում տեղի ունեցավ «Ուկրաինայի ամենագեղեցիկ մարդիկ - 2010» մրցանակաբաշխությունը, որ կազմակերպել էր Viva! ամսագիրը։ Վերա Բրեժնևան հաղթեց «Ուկրաինայի ամենագեղեցիկ կինը» անվանակարգում։

2011 թվականի մայիսի 18-ին տեղի ունեցավ «Իրական կյանք» () երգի պրեմիերան, որի համար տեսահոլովակ նկարահանվեց Նեպալում։ Տեսահոլովակի պրեմիերան տեղի ունեցավ հունիսի 7-ին։

2013 թվականի ապրիլի 16-ին տեղի ունեցավ «Լավ օր» (, խոսքերի ու երաժշտության հեղինակ՝ ՎԵրա Բրեժնևա) երգի պրեմիերան, որի տեսահոլովակը թողարկվեց 2013 թվականի մայիսի 11-ին։

2014 թվականին Վերան երկրպագուների դատին ներկայացրեց ևս երկու տեսահոլովակ՝ «Բարի առավոտ» (, 17 փետրվարի), «Իմ աղջիկ» (, 29 սեպտեմբերի)։

Երգչուհին բացել է իր բարեգործական հիմնադրամը՝ «Луч Веры», որ նախատեսված է արյան քաղցկեղ ունեցող երեխաներին օգնություն ցուցաբերելու համար։

Անձնական կյանքը 
Վերայի ավագ դուստրը՝ Սոնյան, ծնվել է 2001 թվականի մարտի 30-ին։

2006 թվականի նոյեմբերին Վերան ամուսնացել է ուկրաինացի գործարար Միխայիլ Կիպերմանի հետ և փոխել ազգանունը։ 2009 թվականի դեկտեմբերի 17-ին ծնվել է նրանց դուստրը՝ Սառան։ 2012 թվականի հոկտեմբերին տարածվեց հաղորդագրություն ամուսնալուծության վերաբերյալ։

2013 փետրվարին հայտնի դարձավ, որ Վերան սիրավեպ ունի ռեժիսոր Մարյուս Վայսբերգի հետ, սակայն Վերան այդպես էլ չի հաստատել այդ լուրերը։

2015 թվականի հոկտեմբերին Վերան իտալական Ֆորտե դեյ Մարմի առողջարանում ամուսնացել է երգահան Կոնստանտին Մելաձեի հետ, ում հետ հարաբերությունները, ըստ Մելաձեի նախկին կնոջ՝ Յանայի խոսքերի, սկսվել էին դեռևս 2005 թվականից։ Հարսանիքին ներկա են եղել միայն նրանց մոտ ընկերները։

Հիթ-շքերթներ

Տեսահոլովակներ

ՎԻԱ Գրա խմբի կազմում

Որպես մենակատար

Այլ արտիստների

Ֆիլմագրություն

Ծանոթագրություններ

Արտաքին հղումներ 
 Վերա Բրեժնևան 7days.ru կայքում 
 
 Լուսանկարներ 
 Վերա Բրեժնևայի բարեգործական ֆոնդը` «Луч веры»  
 
 

Ուկրաինացի երգչուհիներ
1982 ծնունդներ
Փետրվարի 3 ծնունդներ
Ուկրաինացի դերասանուհիներ
Ուկրաինացի հաղորդավարներ
«Ոսկե գրամաֆոն» մրցանակի դափնեկիրներ
Ռուս դերասանուհիներ
Ռուս հեռուստատեսային դերասանուհիներ
Բեմական կեղծանուններ